Ի պատասխան Արտակ Զեյնալյանն ասաց, որ սա վերաբերում է այն դեպքին, երբ քաղաքական ուժերից մեկն ստանում է ավելի շատ մանդատ, քան 2/3-ն է. «Այդպիսի հավանականությունը շատ մեծ չէ: Դա խոսում է այն մասին, որ քաղաքական ուժերից մեկն ունի շատ մեծ քաղաքական ռեսուրս: Եթե կենտ թվով ձայներ է ստացած լինում քաղաքական ուժը, ապա 2/3-ից պակաս է լինում նրա ստացած ձայների թիվը, զույգի դեպքում՝ մի փոքր ավել: Այսինքն միանշանակ չէ, որ քաղաքական ուժը կարող է միանձնյա, առանց երկխոսության գնալու ընդունել սահմանադրական օրենքներ»,-ասաց Զեյնալյանը՝ հավելելով, որ քաղաքական մշակույթը պետք է բերի նրան, որ քվեարկությունը չլինի կուսակցական կամակորության դրսեւորում եւ քննարկումների արդյունքում պատգամավորը կարողանա դիրքորոշում ձեւավորել: